CELEX: 32014D0174
Language: lt
Date: 1395100800000
Title: 2014/174/BUSP: 2014 m. kovo 18 d. Politinio ir saugumo komiteto sprendimas EUTM MALI/1/2014 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo ir kuriuo panaikinamas Sprendimas EUTM MALI/1/2013

29.3.2014   
            
            
               LT
            
            
               Europos Sąjungos oficialusis leidinys
            
            
               L 95/30
            
         POLITINIO IR SAUGUMO KOMITETO SPRENDIMAS EUTM MALI/1/2014
   2014 m. kovo 18 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo ir kuriuo panaikinamas Sprendimas EUTM MALI/1/2013
   (2014/174/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
   kadangi:
   
               (1)
            
            
               vadovaudamasi Sprendimo 2013/34/BUSP 5 straipsnio 1 dalimi, Taryba įgaliojo Politinį ir saugumo komitetą (PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM Mali politinę kontrolę ir strateginį vadovavimą jai, įskaitant sprendimus skirti vėlesnius ES misijos vadus;
            
         
               (2)
            
            
               2013 m. liepos 19 d. PSK priėmė Sprendimą EUMT MALI/1/2013 (2), kuriuo brigados generolą Bruno GUIBERT paskyrė EUTM Mali ES misijos vadu;
            
         
               (3)
            
            
               2014 m. vasario 15 d. Prancūzija pasiūlė nauju EUTM Mali ES misijos vadu vietoj brigados generolo Bruno GUIBERT paskirti brigados generolą Marc RUDKIEWICZ;
            
         
               (4)
            
            
               2014 m. vasario 21 d. ES karinis komitetas rekomendavo, kad PSK ES misijos vadu vietoj brigados generolo Bruno GUIBERT paskirtų brigados generolą Marc RUDKIEWICZ;
            
         
               (5)
            
            
               Sprendimas EUTM MALI/1/2013 turėtų būti panaikintas;
            
         
               (6)
            
            
               pagal Protokolo Nr. 22 dėl Danijos pozicijos, pridedamo prie Europos Sąjungos sutarties ir Sutarties dėl Europos Sąjungos veikimo, 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
            
         PRIĖMĖ ŠĮ SPRENDIMĄ:
   1 straipsnis
   Nuo 2014 m. balandžio 1 d. Europos Sąjungos karinės operacijos siekiant prisidėti prie Malio ginkluotųjų pajėgų mokymo (EUTM Mali) ES misijos vadu skiriamas brigados generolas Marc RUDKIEWICZ.
   2 straipsnis
   Sprendimas EUTM MALI/1/2013 panaikinamas.
   3 straipsnis
   Šis sprendimas įsigalioja 2014 m. balandžio 1 d.
   
      Priimta Briuselyje 2014 m. kovo 18 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 14, 2013 1 18, p. 19.
   
      (2)  2013 m. liepos 19 d. Politinio ir saugumo komiteto sprendimas EUTM MALI/1/2013 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo (OL L 202, 2013 7 27, p. 22).